stanford-oval/wikipedia huggingface dataset:
โสภณ รัตนากร
การรับราชการในศาลยุติธรรม

ศาสตราจารย์พิเศษโสภณ รัตนากร  เริ่มรับราชการ ที่กองสหกรณ์ผู้ผลิต กรมสหกรณ์พาณิชย์ กระทรวงเกษตราธิการเมื่อ พ.ศ. 2495 และโอนมาสังกัดกระทรวงยุติธรรมเมื่อ พ.ศ. 2500 รับราชการในตำแหน่งต่าง ๆ ดังนี้ ผู้ช่วยผู้พิพากษา ผู้พิพากษาประจำกระทรวง ผู้พิพากษาหัวหน้าศาลประจำกระทรวง ผู้พิพากษาศาลแขวงอุดรธานี ผู้พิพากษาหัวหน้าศาลนครศรีธรรมราช  ผู้พิพากษาประจำกระทรวง ช่วยทำงานในตำแหน่งผู้ช่วยผู้พิพากษาศาลอุทธรณ์ ผู้พิพากษาหัวหน้าศาลประจำกระทรวง ผู้พิพากษาหัวหน้าศาลจังหวัดนครศรีธรรมราช เลขานุการศาลฎีกา ผู้พิพากษาศาลอุทธรณ์ ผู้ช่วยผู้พิพากษาศาลฎีกา รองปลัดกระทรวงยุติธรรม เมื่อวันที่ 1 มีนาคม พ.ศ. 2521 ปลัดกระทรวงยุติธรรมในวันที่ 1 มิถุนายน พ.ศ. 2525 ผู้พิพากษาหัวหน้าคณะในศาลฎีกา รองประธานศาลฎีกา อธิบดีผู้พิพากษาศาลอุทธรณ์ ประธานศาลฎีกา กรรมการตุลาการ ปัจจุบัน ท่านดำรงตำแหน่งเป็นที่ปรึกษาในศาลฎีกา นอกจากนี้ ท่านยังได้รับโปรดเกล้าฯ แต่งตั้งเป็นกรรมการกฤษฎีกา ตั้งแต่ พ.ศ. 2531 ถึงปัจจุบัน และดำรงตำแหน่งประธานกรรมการกฤษฎีกา (คณะที่ 11,กฎหมายกระบวนการยุติธรรมทางแพ่งและอาญา)
รางวัล

รางวัล "สังข์เงิน" ในสาขาบริการประชาชน ในปีพ.ศ. 2526
ประกาศเกียรติคุณให้เป็น"บุคคลยุติธรรมแห่งปี"ในปี พ.ศ. 2534
ประสบการณ์ทางวิชาการ

กรรมการวางโครงการจัดตั้งศาลปกครอง
กรรมการร่างพรบ.ระเบียบข้าราชการฝ่ายตุลาการ
กรรมการร่างพรบ.แก้ไขเพิ่มเติมประมวลกฎหมายวิธีพิจารณาความแพ่ง
กรรมการร่างพรบ.แก้ไขเพิ่มเติมประมวลกฎหมายวิธีพิจารณาความอาญา
อาจารย์ผู้บรรยาวิชากฎหมาย ทั้งระดับปริญญาตรีและระดับปริญญาโท ในมหาวิทยาลัยของรัฐและเอกชน
นายกสมาคมนิติศาสตร์ มหาวิทยาลัยธรรมศาสตร์พ.ศ. 2527-2529
เกียรติประวัติ

ได้รับโปรดเกล้าฯให้ดำรงตำแหน่งศาสตราจารย์พิเศษมหาวิทยาลัยธรรมศาสตร์
ได้รับพระราชทานปริญญานิติศาสตร์ดุษฎีกิตติมศักดิ์ มหาวิทยาลัยธรรมศาสตร์ พ.ศ. 2531
ได้รับพระราชทานปริญญานิติศาสตร์ดุษฎีกิตติมศักดิ์ มหาวิทยาลัยรามคำแหง พ.ศ. 2534
ผลงานทางวิชาการ

คำอธิบายประมวลกฎหมายแพ่งและพาณิชย์ ว่าด้วย หุ้นส่วนและบริษัท
คำอธิบายประมวลกฎหมายแพ่งและพาณิชย์ ว่าด้วยหนี้ บทเบ็ดเสร็จทั่วไป
คำอธิบายกฎหมายลักษณะพยาน
เครื่องราชอิสริยาภรณ์

ศาสตราจารย์พิเศษ โสภณ รัตนากรอุทิศตนให้แก่วงการวิชาชีพกฎหมาย เป็นผู้ที่ได้ใช้ความรู้ความสามารถ ปฏิบัติหน้าที่เป็นประโยชน์ยิ่งแก่สังคมส่วนรวมและประเทศชาติจึงได้รับพระราชทานเครื่องราชอิสริยาภรณ์ ดังนี้
พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2524 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2534 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. 2520 –  เหรียญจักรพรรดิมาลา (ร.จ.พ.)
พ.ศ. 2500 –  เหรียญงานฉลอง 25 พุทธศตวรรษ
แหล่งข้อมูลอื่น

ประธานศาลฎีกา เก็บถาวร 2020-01-17 ที่ เวย์แบ็กแมชชีน พิพิธภัณฑ์ศาลไทย
ผู้บริหาร ศาลฎีกา เก็บถาวร 2012-05-14 ที่ เวย์แบ็กแมชชีน ศาลฎีกา
แต่งตั้ง คณะกรรมการกฤษฎีกา(ชุดที่ 11) ลำดับที่99
แต่งตั้ง คณะกรรมการกฤษฎีกา(ชุดที่ 12) ลำดับที่102
ศ. โสภณ รัตนากร[ลิงก์เสีย]นักเรียนทุนรัฐบาลไทยดีเด่นประจำปี ๒๕๕๕
ศ. โสภณ รัตนากร เก็บถาวร 2016-03-05 ที่ เวย์แบ็กแมชชีนอาจารย์พิเศษมหาวิทยาลัยธรรมศาสตร์
โสภณ รัตนากร. 72 ปี โสภณ รัตนากร. กรุงเทพฯ: โรงพิมพ์อักษรกิจ, 2546.
ถึงแก่อนิจกรรม[ลิงก์เสีย]ศ.พิเศษ โสภณ รัตนากร ถึงแก่อนิจกรรม
| ก่อนหน้า |  | โสภณ รัตนากร |  | ถัดไป |
| --- | --- | --- | --- | --- |
| อำนัคฆ์ คล้ายสังข์ |  | ประธานศาลฎีกา  (1 ตุลาคม พ.ศ. 2533 – 30 กันยายน พ.ศ. 2534) |  | สวัสดิ์ โชติพานิช |
| ด ค กประธานศาลฎีกาไทย (รายชื่อ) |
| --- | --- | --- |
| อธิบดีศาลฎีกา |  พระเจ้าบรมวงศ์เธอ กรมหลวงพิชิตปรีชากร  พระเจ้าบรมวงศ์เธอ กรมขุนสิริธัชสังกาศ  สมเด็จพระเจ้าบรมวงศ์เธอ กรมพระสวัสดิวัดนวิศิษฎ์  พระยาจักรปาณีศรีศีลวิสุทธิ์ (ลออ ไกรฤกษ์)  พระยากฤติกานุกรณ์กิจ (ดั่น บุนนาค)  พระยาจินดาภิรมย์ราชสภาบดี (จิตร ณ สงขลา)  พระยาเทพวิทุรพหุลศรุตบดี (บุญช่วย วณิกกุล)  พระยาศรีสังกร (ตาด จารุรัตน์)  พระยาวิกรมรัตนสุภาษ (ชม ศุขะวณิช)  |  |
| ประธานศาลฎีกา |  พระยาวิกรมรัตนสุภาษ (ชม ศุขะวณิช)  พระยาลัดพลีธรรมประคัลภ์ (วงศ์ ลัดพลี)  พระยามนูเวทย์วิมลนาท (มนูเวทน์ สุมาวงศ์)  พระยาธรรมบัณฑิตสิทธิศฤงคาร (บุญจ๋วน บุญยะปานะ)  หลวงจำรูญเนติศาสตร์ (จำรูญ โปษยานนท์)  ประวัติ ปัตตพงศ์  สัญญา ธรรมศักดิ์  ประกอบ หุตะสิงห์  ทองคำ จารุเหติ  จินดา บุญยอาคม  สุธรรม ภัทราคม  วิกรม เมาลานนท์  ประพจน์ ถิระวัฒน์  บัญญัติ สุชีวะ  ภิญโญ ธีรนิติ  จำรัส เขมะจารุ  อำนัคฆ์ คล้ายสังข์  โสภณ รัตนากร  สวัสดิ์ โชติพานิช  ประมาณ ชันซื่อ  ศักดา โมกขมรรคกุล  ปิ่นทิพย์ สุจริตกุล  จเร อำนวยวัฒนา  ธวัชชัย พิทักษ์พล  สันติ ทักราล  อรรถนิติ ดิษฐอำนาจ  ศุภชัย ภู่งาม  ชาญชัย ลิขิตจิตถะ  ปัญญา ถนอมรอด  วิรัช ลิ้มวิชัย  สบโชค สุขารมณ์  มนตรี ยอดปัญญา  ไพโรจน์ วายุภาพ  ดิเรก อิงคนินันท์  วีระพล ตั้งสุวรรณ  ชีพ จุลมนต์  ไสลเกษ วัฒนพันธุ์  เมทินี ชโลธร  ปิยกุล บุญเพิ่ม  โชติวัฒน์ เหลืองประเสริฐ  อโนชา ชีวิตโสภณ  ชนากานต์ ธีรเวชพลกุล  |  |
สมบัติ มิลินทจินดา

| พลตำรวจโทสมบัติ มิลินทจินดาม> ว.ม., ป.ช., ร.จ.ม. |
| --- | --- |

สมาชิกวุฒิสภา
ดำรงตำแหน่ง 11 พฤษภาคม พ.ศ. 2562 – 10 กรกฎาคม พ.ศ. 2567
จเรตำรวจ
ดำรงตำแหน่ง 1 ตุลาคม พ.ศ. 2561 – 30 เมษายน พ.ศ. 2562
 
ข้อมูลส่วนบุคคล
เกิด: 21 มีนาคม พ.ศ. 2502 (65 ปี) อำเภอหนองม่วง จังหวัดลพบุรี ประเทศไทย
ศิษย์เก่า: โรงเรียนเตรียมทหาร รุ่นที่ 19 (ตท.19)   โรงเรียนนายร้อยตำรวจ รุ่นที่ 35
ยศที่ได้รับการแต่งตั้ง
รับใช้: สำนักงานตำรวจแห่งชาติ
สังกัด: กองบัญชาการตำรวจภูธรภาค 1  กองบัญชาการตำรวจนครบาล
ประจำการ: พ.ศ. 2525 - 2562
ยศ:  พลตำรวจโท

พลตำรวจโท สมบัติ มิลินทจินดา  (เกิด 21 มีนาคม พ.ศ. 2502) สมาชิกวุฒิสภาไทย ชุดที่ 12  นายตำรวจราชองครักษ์ อดีตจเรตำรวจ อดีตรองผู้บัญชาการตำรวจภูธรภาค 1
ประวัติ

พลตำรวจโท สมบัติ มิลินทจินดา เกิดเมื่อวันที่ 21  มีนาคม พ.ศ. 2502 ที่อำเภอหนองม่วง จังหวัดลพบุรี เป็นนักเรียนเตรียมทหารรุ่นที่ 19 นักเรียนนายร้อยตำรวจรุ่นที่ 35 (นรต.35) รุ่นเดียวกับ พลตำรวจเอก ศรีวราห์ รังสิพราหมณกุล ที่ปรึกษานายกรัฐมนตรี อดีตรองผู้บัญชาการตำรวจแห่งชาติ
การศึกษา

โรงเรียนมัธยม วุฒิวิทยา
โรงเรียนเตรียมทหารรุ่นที่ 19
โรงเรียนนายร้อยตำรวจรุ่นที่ 35
ปริญญาโทอาชญวิทยา มหาวิทยาลัยมหิดล
การทำงาน

1 ต.ค. 2557 ผู้บังคับการสืบสวนสอบสวน กองบัญชาการตำรวจนครบาล
1 ต.ค. 2559 รองผู้บัญชาการตำรวจภูธรภาค 1
1 ต.ค. 2561 จเรตำรวจ (สบ 8)
ยศ

พลตำรวจตรี 1 ต.ค. 2557
พลตำรวจโท 1 ต.ค. 2561
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2563 –  เหรียญจักรมาลา (ร.จ.ม.)
ศรีสุข มหินทรเทพ

| พลตำรวจเอกศรีสุข มหินทรเทพม> ป.ช., ม.ว.ม., ท.จ.ว. |
| --- | --- |

อธิบดีกรมตำรวจ
ดำรงตำแหน่ง 1 ตุลาคม พ.ศ. 2518 – 8 พฤศจิกายน พ.ศ. 2519   (1 ปี 38 วัน)
ก่อนหน้า: พลตำรวจเอกพจน์ เภกะนันทน์
ถัดไป: พลตำรวจเอกมนต์ชัย พันธุ์คงชื่น
ผู้บัญชาการโรงเรียนนายร้อยตำรวจ
ดำรงตำแหน่ง 2500–2502
ก่อนหน้า: พันตำรวจเอก สล้าง เริ่มรุจน์
ถัดไป: พันตำรวจเอก สุนิต ปัณยวณิช
 
ข้อมูลส่วนบุคคล
เกิด: 19 มกราคม พ.ศ. 2460 อำเภอดุสิต จังหวัดพระนคร ประเทศสยาม
เสียชีวิต: 18 มีนาคม พ.ศ. 2536 (76 ปี)
คู่สมรส: คุณหญิง บุญจันทร์ มหินทรเทพ
บุพการี: รองอำมาตย์โท ขุนศรีสวัสดิ์ประภา (บิดา) นางเรียม มหินทรเทพ (มารดา)
ยศที่ได้รับการแต่งตั้ง
ยศ:  พลตำรวจเอก

พลตำรวจเอก ศรีสุข มหินทรเทพ (19 มกราคม พ.ศ. 2460 – 18 มีนาคม พ.ศ. 2536) อดีตรองปลัดกระทรวงมหาดไทย อดีตอธิบดีกรมตำรวจ และอดีตผู้บัญชาการโรงเรียนนายร้อยตำรวจ
ประวัติ

พลตำรวจเอก ศรีสุขเกิดเมื่อ 19 มกราคม พ.ศ. 2460 ที่เขตดุสิต กรุงเทพมหานคร เป็นบุตรชายคนโตของรองอำมาตย์โท ขุนศรีสวัสดิ์ประภา (ศรีสวัสดิ์ มหินทรเทพ) กับคุณเรียม มหินทรเทพ บิดาของขุนศรีสวัสดิ์ประภาเป็นพระโอรสในเจ้าศรีสญชัย พระราชโอรสในพระเจ้ามหินทรเทพนิภาธร หรือ เจ้าอุ่นคำ  โดยพลตำรวจเอกศรีสุขมีศักดิ์เป็นหลานอาของพลตำรวจเอกไสว ไสวแสนยากร พลตำรวจเอกศรีสุขมีพี่น้องทั้งหมด 4 คนคือ
พลตำรวจเอก ศรีสุข มหินทรเทพ
พลตำรวจตรี เขมะสวัสดิ์ มหินทรเทพ มีลูกกับยุลิสต์ มหินท์เทพ มีบุตรธิดา ด้วยกัน 2คน 2.1 นางขวัญจิตสุวรรณจินดา โดยสมรสกับนายภาคินัย สุวรรณจินดา จึงเปลี่ยนไปใช้นามสกุลสามี 2.2 ขวัญชัย มหินท์เทพ
นาวาเอก เปรม มหินทรเทพ
เกียรติศักดิ์ มหินทรเทพ
สมรสกับคุณหญิงบุญจันทร์ มหินทรเทพ (สกุลเดิม : จันทรังษี) มีบุตรธิดา 3 คน ได้แก่ พลตำรวจโท จิรสิทธิ์ มหินทรเทพ จิรศักดิ์ มหินทรเทพ และจิรพร มากกิติ
พลตำรวจเอก ศรีสุขถึงแก่อสัญกรรมเมื่อวันที่ 18 มีนาคม พ.ศ. 2536 ขณะอายุได้ 76 ปี
รับราชการ

พลตำรวจเอก ศรีสุขเคยรับราชการในตำแหน่งผบ.โรงเรียนนายร้อยตำรวจในช่วงปี 2500-02 ก่อนจะดำรงตำแหน่งอธิบดีกรมตำรวจในวันที่ 1 ตุลาคม พ.ศ. 2518  และได้รับพระราชทานยศพลตำรวจเอกในวันเดียวกัน  แต่ดำรงตำแหน่งได้เพียง 1 ปีก็พ้นจากตำแหน่งและถูกโยกย้ายให้เป็นรองปลัดกระทรวงมหาดไทยโดยมีพลตำรวจโท มนต์ชัย พันธุ์คงชื่น รองอธิบดีกรมตำรวจขึ้นมาดำรงตำแหน่งอธิบดีกรมตำรวจสืบต่อมาเมื่อวันที่ 8 พฤศจิกายน พ.ศ. 2519
ยศและตำแหน่ง

6 กันยายน พ.ศ. 2487 - ร้อยตำรวจเอก
25 กันยายน พ.ศ. 2493 - พันตำรวจตรี
2 ตุลาคม พ.ศ. 2496 - พันตำรวจโท
3 ตุลาคม พ.ศ. 2499 - พันตำรวจเอก
1 ตุลาคม พ.ศ. 2505 - พลตำรวจตรี
1 ตุลาคม พ.ศ. 2511 - พลตำรวจโท
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2520 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2518 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2519 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2508 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2519 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2479 –  เหรียญพิทักษ์รัฐธรรมนูญ (พ.ร.ธ.)
พ.ศ. 2486 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2499 –  เหรียญราชการชายแดน (ช.ด.)
พ.ศ. 2494 –  เหรียญจักรมาลา (ร.จ.ม.)
พ.ศ. 2498 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

มาเลเซีย :
พ.ศ. 2507 –  เครื่องราชอิสริยาภรณ์ปังกวน เนการา ชั้นที่ 5
ธานี สมบูรณ์ทรัพย์

| พลตำรวจเอก ธานี สมบูรณ์ทรัพย์ ม> ป.ช., ม.ว.ม. |
| --- | --- |


รักษาราชการแทนผู้บัญชาการตำรวจแห่งชาติ
ดำรงตำแหน่ง 9 กันยายน พ.ศ. 2552 – 30 กันยายน พ.ศ. 2552  (0 ปี 21 วัน)
ก่อนหน้า: พลตำรวจเอก พัชรวาท วงษ์สุวรรณ
ถัดไป: พลตำรวจเอก ปทีป ตันประเสริฐ (รักษาการ)
 
ข้อมูลส่วนบุคคล
เกิด: 24 ธันวาคม พ.ศ. 2491 (75 ปี) อำเภอเมืองชลบุรี จังหวัดชลบุรี
คู่สมรส: ชัชชมา สมบูรณ์ทรัพย์

พลตำรวจเอก ธานี สมบูรณ์ทรัพย์ อดีตรักษาการผู้บัญชาการตำรวจแห่งชาติ เกิดเมื่อวันที่ 24 ธันวาคม พ.ศ. 2491 ที่ตำบลบ้านสวน อำเภอเมือง จังหวัดชลบุรี เป็นบุตรของนายเพชร กับนางทองม้วน สมบูรณ์ทรัพย์  ที่มีกิจการของครอบครัวเป็นโรงงานน้ำตาลและมันสำปะหลัง ในวัยเด็กครอบครัวถูกตำรวจที่ไม่ดีคุกคาม จึงเป็นแรงบันดาลใจให้อยากเป็นตำรวจ
ประวัติ

สำเร็จการศึกษาระดับมัธยมจากโรงเรียนอัสสัมชัญ ศรีราชา ปริญญาตรีจากคณะนิติศาสตร์ มหาวิทยาลัยธรรมศาสตร์ ปี พ.ศ. 2511 การศึกษาเพิ่มเติมปริญญาโท สาขารัฐประศาสนศาสตร์ จากประเทศสหรัฐอเมริกา, หลักสูตรฝ่ายอำนวยการ รุ่นที่ 4 โรงเรียนเสนาธิการทหารบก, หลักสูตรการบริหารตำรวจชั้นสูง รุ่นที่ 12, สถาบันพัฒนาข้าราชการตำรวจ
ชีวิตส่วนตัว

ชีวิตส่วนตัว พล.ต.อ.ธานี มีชื่อเล่นที่เพื่อน ๆ เรียกกันว่า "ล้าน" ทำให้มีชื่อเล่นหนึ่งจากสื่อมวลชนว่า "บิ๊กล้าน" สมรสกับนางชัชชมา สมบูรณ์ทรัพย์ (นามสกุลเดิม: ผดุงไทย) มีบุตรสาวหนึ่งคนชื่อ นางสาวสดีธรณ์ สมบูรณ์ทรัพย์ (ชื่อเล่น: นกฮูก)
รับราชการ

พล.ต.อ.ธานี รับราชการครั้งแรกในยศร้อยตำรวจตรี (ร.ต.ต.) เมื่อปี พ.ศ. 2516 ในตำแหน่งรองสารวัตร แผนก 3 กองกำกับการ 6 กองบังคับการปราบปราม (รอง สว.ผ.3กก 6 ป.) และเจริญเติบโตในหน้าที่การงานเรื่อยมาจนได้รับแต่งตั้งเป็นผู้ช่วยผู้บัญชาการตำรวจนครบาล (ผู้ช่วย ผบช.น.) และเป็นรองผู้บัญชาการตำรวจนครบาล (รอง ผบช.น.) เมื่อปี พ.ศ. 2546 และในที่สุดได้รับแต่งตั้งให้เป็นผู้บัญชาการตำรวจนครบาล (ผบช.น.) เมื่อปี พ.ศ. 2547
จากนั้น พล.ต.อ.ธานีได้ย้ายไปเป็นผู้บัญชาการตำรวจสอบสวนกลาง (ผบช.ก.) และขึ้นเป็นผู้ช่วยผู้บัญชาการสำนักงานตำรวจแห่งชาติ (ผู้ช่วย ผบ.ตร.) ก่อนที่จะได้เลื่อนเป็นรองผู้บัญชาการตำรวจแห่งชาติ (รอง ผบ.ตร.) เมื่อปี พ.ศ. 2550
พล.ต.อ.ธานี มีประวัติการทำงานที่ตรงไปตรงมา โปร่งใส จนได้รับฉายาว่า "นายพลไม้บรรทัด" โดยเฉพาะอย่างยิ่งเมื่อภายหลังการรัฐประหารเมื่อปี พ.ศ. 2549 ที่มีการเปลี่ยนแปลงขั้วการเมือง  พล.ต.อ.ธานีได้พูดประโยคหนึ่งที่มีนัยว่า "บัดนี้ฟ้าเปลี่ยนสีแล้ว"  เมื่อรับราชการอยู่ที่กองบัญชาการตำรวจนครบาล มีนโยบายมิให้ลูกน้องใต้บังคับบัญชารับเงินส่วยทุกประเภท  มีหลายคดีสำคัญ ๆ และอยู่ในความสนใจของสาธารณชนหลายคดีที่ดูแลรับผิดชอบ เช่น การไม่อนุญาตให้เปิดสถานบันเทิงยามราตรีเกินเวลารวมทั้งของนายชูวิทย์ กมลวิศิษฎ์, คดีหายตัวไปของนายสมชาย นีละไพจิตร, คดีหายตัวไปของนักธุรกิจชาวซาอุดิอาระเบีย เป็นต้น
พล.ต.อ.ธานี สมบูรณ์ทรัพย์ กลายเป็นที่สนใจของสาธารณชนอีกครั้ง เมื่อได้รับมอบหมายให้รับผิดชอบคดีลอบสังหารนายสนธิ ลิ้มทองกุล แกนนำพันธมิตรประชาชนเพื่อประชาธิปไตย ด้วยคำสั่งโดยตรงจากนายอภิสิทธิ์ เวชชาชีวะ นายกรัฐมนตรี โดยเปลี่ยนหน้าที่นี้จาก พล.ต.อ.จงรัก จุฑานนท์ รอง ผบ.ตร.อีกคน ซึ่ง พล.ต.อ.ธานีมีความตั้งใจจะทำให้คดีนี้เป็นผลงานชิ้นสุดท้ายของตนก่อนจะเกษียณอายุราชการไปในปลายเดือนกันยายน ปี พ.ศ. 2552 ซึ่ง พล.ต.อ.ธานีมีความมั่นใจว่าจะสามารถสรุปคดีนี้ได้ก่อนเกษียณแม้จะมีหลายต่อหลายครั้งที่เป็นข่าวว่ามีอุปสรรคก็ตาม
พล.ต.อ.ธานี ได้รับแต่งตั้งให้ดำรงตำแหน่งรักษาการผู้บัญชาการตำรวจแห่งชาติเมื่อวันที่ 9 กันยายน พ.ศ. 2552 แทนที่ พล.ต.อ.พัชรวาท วงษ์สุวรรณ ที่ได้ยื่นใบลาออกไปจากการที่คณะกรรมการป้องกันและปราบปรามการทุจริตแห่งชาติ (ป.ป.ช.) ชี้มูลว่ามีความผิดคดีอาญาและวินัยร้ายแรงจากเหตุการณ์สลายการชุมนุม 7 ตุลาคม พ.ศ. 2551
ปัจจุบัน หลังเกษียณราชการแล้ว พล.ต.อ.ธานี ได้รับการแต่งตั้งให้ดำรงตำแหน่งรองเลขาธิการนายกรัฐมนตรีด้านการเมือง ทำหน้าที่ดูแลด้านความมั่นคง ตั้งแต่วันที่ 17 พฤศจิกายน พ.ศ. 2552  โดยมี พล.ต.อ.ปทีป ตันประเสริฐ ได้รับแต่งตั้งให้ดำรงตำแหน่ง รักษาการผู้บัญชาการตำรวจแห่งชาติ แทน
เครื่องราชอิสริยาภรณ์

พ.ศ. 2550 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2546 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2531 –  เหรียญจักรมาลา (ร.จ.ม.)
ชัยยง ขำเปี่ยม

| ข้อมูลส่วนตัว |
| --- | --- | --- | --- |
ชื่อเต็ม:  พ.ต.อ.ชัยยง ขำเปี่ยม
วันเกิด:  29 สิงหาคม ค.ศ. 1965(1965-08-29)
สถานที่เกิด:  กรุงเทพมหานคร
ส่วนสูง:  1.77 m (5 ft 9 1⁄2 in)
ตำแหน่ง:  ผู้รักษาประตู
สโมสรอาชีพ*
| ปี |  ทีม |  ลงเล่น |  (ประตู) |
| 1985–1987 |  โอสถสภา |   |   |
| 1987–2000 |  ตำรวจ |   |   |
ทีมชาติ
| 1987–1999 |  ทีมชาติไทย |   |   |
จัดการทีม
2006–2007:  ตำรวจ
2009–2010:  เพื่อนตำรวจ
2010–2011:  บุรีรัมย์ เอฟซี
2010–2011:  เชียงใหม่
2012–2013:  เพื่อนตำรวจ
2013–2014:  ปตท. ระยอง
2015-ปัจจุบัน:  โค้ชผู้รักษาประตูฟุตบอลหญิงทีมชาติไทย
2016:  ทีมชาติไทย U–16
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
| --- | --- |
รับใช้: สำนักงานตำรวจแห่งชาติ
แผนก/สังกัด: กองบัญชาการตำรวจสอบสวนกลาง​
ประจำการ: พ.ศ. 2531–ปัจจุบัน
ชั้นยศ:  พันตำรวจเอก
พันตำรวจเอก ชัยยง ขำเปี่ยม (เกิดวันที่ 29 สิงหาคม พ.ศ. 2508) เป็นอดีตนักฟุตบอลชาวไทยตำแหน่งผู้รักษาประตู โด่งดังและเป็นที่รู้จักในช่วงที่เล่นให้กับสโมสรฟุตบอลตำรวจ และทีมชาติไทย โดยเป็นหนึ่งในนักฟุตบอลทีมชาติไทยชุดที่ได้อันดับ 4 เอเชี่ยนเกมส์ ถึง 2 สมัย
หลังจากเลิกเล่นฟุตบอล พ.ต.อ.ชัยยง ได้ผันตัวเองไปทำงานโค้ช และได้เป็นหัวหน้าผู้ฝึกสอนให้กับหลายสโมสร โดยเคยพาสโมสรฟุตบอลตำรวจคว้าแชมป์ไทยลีก ดิวิชัน 1 ในฤดูกาล 2549 และพาสโมสรฟุตบอลบุรีรัมย์ เอฟซี คว้าแชมป์ลีกภูมิภาค ดิวิชัน 2 ในฤดูกาล 2553
นอกจากนี้ยังเคยทำหน้าที่เป็นโค้ชผู้รักษาประตูให้กับฟุตบอลหญิงทีมชาติไทย ในการแข่งขันฟุตบอลโลกหญิง 2015
ปัจจุบัน พ.ต.อ.ชัยยง ขำเปี่ยม รับราชการตำรวจในตำแหน่งผู้กำกับการฝ่ายวิทยบริการ ศูนย์ฝึกอบรม กองบัญชาการตำรวจสอบสวนกลาง
ประวัติ

ชัยยง ขำเปี่ยม เกิดวันที่ 29 สิงหาคม พ.ศ. 2508 ที่กรุงเทพมหานคร เริ่มโด่งดังกับสโมสรฟุตบอลตำรวจ หรือสโมสรฟุตบอลอินทรีเพื่อนตำรวจ ตั้งแต่ปี พ.ศ. 2531 และพาทีมคว้าแชมป์ฟุตบอลชิงถ้วย มวก. และแชมป์ฟุตบอลโตโยต้าคัพอีก 2 สมัย จนถูกเรียกติดทีมชาติตั้งแต่ปี พ.ศ. 2530 ชัยยง เป็นผู้รักษาประตูในชุดที่ได้อันดับที่ 4 เอเชียนเกมส์ถึง 2 ครั้ง คือ เอเชียนเกมส์ ที่กรุงปักกิ่ง พ.ศ. 2533 และเอเชียนเกมส์ ที่กรุงเทพฯ เมื่อปี พ.ศ. 2541
ในปี พ.ศ. 2549 ชัยยงพาสโมสรฟุตบอลตำรวจได้แชมป์ ฟุตบอลดิวิชั่น 1 ในฐานะหัวหน้าผู้ฝึกสอน ทำให้สโมสรได้เลื่อนชั้นกลับขึ้นมาเล่นในลีกสูงสุดของประเทศ ก่อนจะตกชั้นกลับมาเล่นฟุตบอลดิวิชั่น 1 ในปีถัดมา และได้วางมือในการเป็นหัวหน้าผู้ฝึกสอน ของสโมสรฟุตบอลตำรวจ ให้วิฑูรย์ กิจมงคลศักดิ์มาเป็นหัวหน้าผู้ฝึกสอนในปี พ.ศ. 2551 แต่วิฑูรย์ก็ไม่สามารถพาสโมสรฟุตบอลตำรวจ กลับขึ้นมาเล่นในรายการไทยพรีเมียร์ลีก ได้
ชัยยง ได้รับเลือกให้กลับมาทำหน้าที่หัวหน้าผู้ฝึกสอน ของสโมสรอีกครั้งในปี พ.ศ. 2552 ซึ่งสามารถคว้าแชมป์ในฟุตบอลรายการ ดิวิชั่น 1 ได้อีก 1 สมัย และพาสโมสรฟุตบอลตำรวจ กลับสู่ลีกสูงสุดของประเทศได้อีกครั้งซึ่งต่อมาได้เปลี่ยนชื่อสโมสรเป็นสโมสรฟุตบอลอินทรีเพื่อนตำรวจ
พ.ต.ท.ชัยยง สมรสกับนางวันนา ขำเปี่ยม มีบุตร-ธิดา 2 คน คือ สหวิช และวรณัฐย์ ขำเปี่ยม โดยบุตรชายคนโต สหวิช ขำเปี่ยม เล่นฟุตบอลในตำแหน่งผู้รักษาประตูเช่นเดียวกัน และสหวิชเคยติดทีมชาติไทยชุดเยาวชนอายุไม่เกิน 20 ปี ไปแข่งขันรายการทันเนียนคัพที่ประเทศเวียดนาม ได้ตำแหน่งรองแชมป์
รางวัลในฐานะผู้รักษาประตู

ชนะเลิศฟุตบอล โตโยต้าคัพ พ.ศ. 2532
รางวัลถ้วยอัศวิน ถ้วยพระราชทาน ก. พ.ศ. 2532
ชนะเลิศถ้วยพระราชทานคิงส์คัพ พ.ศ. 2533
ที่ 4 ฟุตบอล เอเชี่ยนเกมส์ กรุงปักกิ่ง ประเทศจีน พ.ศ. 2533
ชนะเลิศฟุตบอล โตโยต้าคัพ พ.ศ. 2536
ชนะเลิศฟุตบอล มวก.คัพ พ.ศ. 2537
ที่ 4 ฟุตบอล เอเชี่ยนเกมส์ กรุงเทพฯ พ.ศ. 2541
ผู้รักษาประตูยอดเยี่ยม ไทยแลนด์ พรีเมียร์ลีก พ.ศ. 2541
ชนะเลิศฟุตบอลซีเกมส์ พ.ศ. 2542
รางวัลในฐานะหัวหน้าผู้ฝึกสอน

ชนะเลิศ : ดิวิชั่น 1 ปี 2549 สโมสรฟุตบอลตำรวจ
ชนะเลิศ : ดิวิชัน 1 ปี 2552 สโมสรฟุตบอลตำรวจ
ผู้ฝีกสอนยอดเยี่ยม ดิวิชั่น 1 ปี 2552 สโมสรฟุตบอลตำรวจ
สยามกีฬาโหวต 10 ยอดกุนซือ ดิวิชั่น 1 เลกแรก ปี 2554 สโมสรฟุตบอลบุรีรัมย์เอฟซี
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2543 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)
พ.ศ. 2560 –  เหรียญจักรมาลา (ร.จ.ม.)
เนติบัณฑิตยสภา ในพระบรมราชูปถัมภ์

เนติบัณฑิตยสภา ในพระบรมราชูปภัมภ์  เป็นองค์การอิสระ ที่มีฐานะเป็นนิติบุคคล ตามพระราชบัญญัติเนติบัณฑิตยสภา พ.ศ. 2507 ซึ่งตราขึ้นโดยจอมพล ถนอม กิตติขจร โดยมีรัฐมนตรีว่าการกระทรวงยุติธรรม เป็นสภานายกพิเศษ มีอำนาจหน้าที่ควบคุมกิจการทั้งปวงของสภา และยับยั้งมติของสภาด้วย กับทั้งมีประธานศาลฎีกา เป็นนายก ประธานศาลอุทธรณ์ เป็นอุปนายกคนที่ 1 และอัยการสูงสุด เป็นอุปนายกคนที่ 2
สภามีวัตถุประสงค์เพื่อส่งเสริมการศึกษาและการวิจัยทางนิติศาสตร์ และการประกอบอาชีพทางกฎหมาย  รวมทั้งจัดหาทุนเพื่อการนั้น ตลอดจนส่งเสริมความสามัคคีและผดุงเกียรติของสมาชิก
ประวัติ

พระบาทสมเด็จพระมงกุฎเกล้าเจ้าอยู่หัว ได้มีพระราชดำริจัดตั้งเนติบัณฑิตยสภา เพื่อประสงค์บำรุงการศึกษาวิชากฎหมายทั้งการรักษาความประพฤติของทนายความ ให้ตั้งอยู่ในสัจธรรม ให้สาธารณชนได้อาศัยทนายความซึ่งมีความสามารถและสมควรที่จะเชื่อถือได้ดียิ่งขึ้น  ทรงพระกรุณาโปรดเกล้าฯ ให้เจ้าพระยาอภัยราชา เสนาบดีกระทรวงยุติธรรม และกรมหลวงสวัสดิวัดนวิศิษฎ์ อธิบดีศาลฎีกา พิจารณาร่างข้อบังคับเนติบัณฑิตยสภา ทรงรับเนติบัณฑิตยสภาไว้ในพระบรมราชูปถัมภ์ เมื่อวันที่ 1 มกราคม 2457 และถือเป็น "วันกำเนิดเนติบัณฑิตยสภา"
สมาชิกภาพและสิทธิ

เนติบัณฑิตยสภามีสมาชิกประเภทต่างๆ ดังนี้
สามัญสมาชิก เป็นผู้ผ่านการอบรมศึกษากฎหมายแห่งเนติบัณฑิตยสภา
วิสามัญสมาชิก
สมาชิกสมทบ
สมาชิกกิตติมศักดิ์
สมาชิกกิตติมศักดิ์ สามัญสมาชิกและวิสามัญสมาชิกสามารถสวมเสื้อครุยเนติบัณฑิตในการว่าความได้ หรือในโอกาสอันควร แต่ห้ามมิให้สวมในเวลาที่เป็นจำเลยในคดีอาญาหรือคดีล้มละลายหรือเวลาเป็นพยานในศาล
สำนักอบรมศึกษากฎหมายแห่งเนติบัณฑิตยสภา

เมื่อ พ.ศ. 2491 เนติบัณฑิตยสภาได้จัดตั้ง สำนักอบรมศึกษากฎหมายแห่งเนติบัณฑิตยสภา  มีหลักสูตรตามแบบอย่างของ "สภาการศึกษากฎหมายแห่งเนติบัณฑิตยสภาประเทศอังกฤษ" และต้องตามมติของ "เนติบัณฑิตยสภาสากล"  ซึ่งได้มีมติในการประชุมใหญ่ครั้งที่ 2 ณ กรุงเฮก ประเทศเนเธอร์แลนด์ เมื่อเดือนสิงหาคม พ.ศ. 2491 ว่า การจัดการศึกษาวิชากฎหมายนั้นจำเป็นต้องให้มีการศึกษาภาคปฏิบัติอย่างเพียงพอเสียก่อนที่จะอนุญาตเข้าปฏิบัติงานในวิชาชีพกฎหมาย
สำนักอบรมศึกษากฎหมายแห่งเนติบัณฑิตยสภา เริ่มเปิดการสอนและศึกษาขึ้นเป็นครั้งแรก ในเดือนพฤศจิกายน พ.ศ. 2491  ผู้ที่สอบไล่ได้ตามหลักสูตร และเนติบัณฑิตยสภาได้ยอมรับเข้าเป็นสามัญสมาชิกแล้ว ให้เป็นเนติบัณฑิต (Barrister-at-Law) เรียกว่า เนติบัณฑิตไทย ใช้อักษรย่อ  น.บ.ท.และมีสิทธิ์ในการสวมครุยเนติบัณฑิต
สำนักอบรมศึกษากฎหมายแห่งเนติบัณฑิตยสภา > หลักสูตรการเรียนการสอน

ภาคเรียนที่หนึ่ง
กลุ่มวิชากฎหมายแพ่ง ได้แก่ วิชาทรัพย์-ที่ดิน, นิติกรรม-สัญญา, หนี้, ละเมิด, ซื้อขาย-เช่าทรัพย์-เช่าซื้อ, ยืม-ค้ำประกัน-จำนอง-จำนำ, ตัวแทน-ประกันภัย-ตั๋วเงิน-บัญชีเดินสะพัด, หุ้นส่วน-บริษัท, ครอบครัว, มรดก, กฎหมายทรัพย์สินทางปัญญา, กฎหมายการค้าระหว่างประเทศ
การเรียนการสอนในกลุ่มวิชากฎหมายแพ่งนั้น จะใช้บทบัญญัติตามประมวลกฎหมายแพ่งและพาณิชย์ทั้งหมด แต่ในส่วนของวิชาละเมิด ได้มีการนำหลักความรับผิดทางละเมิดของเจ้าหน้าที่ ตามพระราชบัญญัติความรับผิดทางละเมิดของเจ้าหน้าที่ พ.ศ. 2539 มาประกอบการเรียนการสอนด้วย
กลุ่มวิชากฎหมายอาญา ได้แก่ วิชากฎหมายอาญา, กฎหมายแรงงานและวิธีพิจารณาคดีในศาลแรงงาน, รัฐธรรมนูญ, กฎหมายปกครอง, กฎหมายภาษีอากร
ในส่วนของกฎหมายอาญานั้น จะมีการแบ่งออกไปเป็น 3 วิชา ตามประมวลกฎหมายอาญา มาตรา 59-106 1 วิชา, มาตรา 1-58 กับ 107-208 1 วิชา และ มาตรา 288-366 อีก 1 วิชา
ภาคเรียนที่สอง
กลุ่มวิชากฎหมายวิธีพิจารณาความแพ่ง ได้แก่ กฎหมายวิธีพิจารณาความแพ่ง, กฎหมายล้มละลายและการฟื้นฟูกิจการ, ระบบศาลและพระธรรมนูญศาลยุติธรรม
กลุ่มวิชากฎหมายวิธิพิจารณาอาญา ได้แก่ กฎหมายวิธีพิจารณาความอาญา, สิทธิมนุษยชนในกระบวนการยุติธรรม, กฎหมายลักษณะพยานหลักฐาน, วิชาว่าความและการถามพยาน, การจัดทำเอกสารทางกฎหมาย, ภาษาอังกฤษสำหรับนักกฎหมาย
สำนักอบรมศึกษากฎหมายแห่งเนติบัณฑิตยสภา > การจบหลักสูตร

ผู้ที่จะถือว่าจบหลักสูตรเป็นเนติบัณฑิตได้นั้น จะต้องสอบผ่านการสอบข้อเขียนทั้งสองภาค โดยในการสอบแต่ละภาคจะต้องได้คะแนนไม่ต่ำกว่าร้อยละ 50 ขึ้นไป และผ่านการสอบปากเปล่า ผู้ที่สามารถสอบผ่านภาคหนึ่งภาคใดได้ ไม่ต้องสอบข้อเขียนของภาคนั้นอีก แม้ว่าจะสอบข้อเขียนอีกภาคหนึ่งตก เมื่อสอบได้ทั้งสองภาคจึงมีสิทธิสอบปากเปล่า
การสอบปากเปล่า กรรมการผู้สอบจะวินิจฉัยเพียงว่า "สอบได้" หรือ "สอบตก" เท่านั้น ถ้าผู้สอบปากเปล่าผู้ใดสอบตก ผู้นั้นมีสิทธิเข้าสอบปากเปล่ากับคณะกรรมการซึ่งตั้งขึ้นเพื่อการนั้นในวันเดียวกันอีกครั้งหนึ่ง ถ้าผู้สอบปากเปล่าตกในการเรียนสมัยใด (หรือปีใด) ผู้นั้นมีสิทธิสอบแก้ตัวอีกสามครั้ง หากยังสอบไม่ผ่านอีกเป็นครั้งที่สาม ให้ถือว่าการสอบข้อเขียนทั้งสองภาคที่ได้ไว้แล้วนั้นเป็นอันยกเลิก
กรณีเนติบัณฑิตยสภาถูกฟ้องเป็นจำเลย

จากคำพิพากษาศาลฎีกาที่ 1902/2552 นายสถิตย์ เล็งไธสง ได้ฟ้องเนติบัณฑิตยสภาต่อศาลยุติธรรมว่า ในการประกาศผลสอบไล่เนติบัณฑิตยสภาสมัยที่ 14 ประจำ พ.ศ. 2504 เนติบัณฑิตยสภาได้กระทำการละเมิดต่อตนโดยประธานกรรมการของเนติบัณฑิตยสภา นายมนูเวทน์ สุมาวงศ์ (พระมนูเวทย์วิมลนาท) ซึ่งขณะนั้นดำรงตำแหน่งประธานศาลฎีกา สมคบกันทุจริตในการให้คะแนนสอบปากเปล่าด้วยความลำเอียงไม่ให้คะแนนตามความรู้ ด้วยการให้คะแนนสอบปากเปล่าแก่นายอัครวิทย์ สุมาวงศ์ บุตรชายของนายมนูเวทน์ ผู้ซึ่งสอบข้อเขียนได้เป็นอันดับ 3 สูงถึง 85 คะแนน แต่กลับให้นายสถิตย์ซึ่งเป็นผู้สอบข้อเขียนได้คะแนนสูงสุดและมีคะแนนข้อเขียนมากกว่านายอัครวิทย์ถึง 19 คะแนน ได้คะแนนสอบปากเปล่าเพียง 65 คะแนน ซึ่งเมื่อนำไปรวมกับคะแนนสอบข้อเขียนแล้วทำให้นายสถิตย์ตกไปอยู่ในอันดับ 2 และส่งผลให้นายอัครวิทย์ได้คะแนนเป็นอันดับ 1 และกลายเป็นผู้สอบไล่ได้ในอันดับที่ 1 ของเนติบัณฑิตยสภาสมัยที่ 14  แทนนายสถิตย์ ทำให้นายสถิตย์ได้รับความเสียหายและอับอาย พร้อมทั้งขอให้ศาลสั่งบังคับให้เนติบัณฑิตยสภาดำเนินการขอขมานายสถิตย์และประกาศผลการสอบไล่ดังกล่าวเสียใหม่ว่านายสถิตย์เป็นผู้สอบไล่ได้เป็นอันดับ 1 มิใช่นายอัครวิทย์
อย่างไรก็ดี ใน พ.ศ. 2552 ศาลฎีกาได้พิพากษายกฟ้องนายสถิตย์ โดยให้เหตุผลว่านายสถิตย์ปล่อยเวลาให้ล่วงเลยมานานถึง 43 ปีจึงจะฟ้อง ซึ่งเป็นการใช้สิทธิโดยไม่สุจริต และไม่มีอำนาจฟ้อง ภายหลังได้มีบุคคลให้ความเห็นว่าเหตุที่นายสถิตย์เก็บเรื่องนี้ไว้กับตน โดยไม่ฟ้องร้องเป็นคดีความเนิ่นนานถึงเพียงนั้น เนื่องจากภายหลังที่นายสถิตย์สอบไล่เนติบัณฑิตได้หนึ่งปีนั้น นายสถิตย์ได้สอบไล่ได้ในตำแหน่งผู้พิพากษา ณ ศาลยุติธรรมในปี พ.ศ. 2506 และมีความเกรงกลัวว่าหากตนนำคดีดังกล่าวฟ้องร้องต่อศาล จะส่งผลกระทบต่อความเจริญก้าวหน้าในหน้าที่การงานของตน และได้รับการกลั่นแกล้งจากพรรคพวกของนายมนูเวทน์ สุมาวงศ์ อดีตประธานศาลฎีกาซึ่งดำรงตำแหน่งระดับสูงในศาลยุติธรรมอยู่
แม้ว่าศาลฎีกาจะยกฟ้องคดีดังกล่าว แต่การฟ้องร้องคดีของนายสถิตย์ เล็งไธสงก็เป็นที่กล่าวขานในแวดวงนักกฎหมายและสร้างแรงกดดันให้กับเนติบัณฑิตยสภาเป็นอย่างยิ่งถึงความเป็นธรรมในการให้คะแนนการสอบปากเปล่าตามอำเภอใจ โดยเฉพาะอย่างยิ่งการให้คะแนนสอบโดยเอื้อแก่บุตรของตนเอง อย่างเช่นกรณีของนายมนูเวทน์ สุมาวงศ์กับนายอัครวิทย์ สุมาวงศ์ แม้ศาลฎีกาได้พิพากษายกฟ้องในกรณีดังกล่าว แต่ข้อครหาของสังคมที่มีต่อระบบการให้คะแนนของเนติบัณฑิตยสภายังไม่สิ้นไป ในท้ายที่สุด จึงส่งผลให้การสอบปากเปล่าไม่มีการให้คะแนนอีกต่อไปในอีกหลายปีให้หลัง เหลือเพียงประเมินว่า "สอบได้" หรือ "สอบตก" แต่เพียงเท่านั้น
ดูเพิ่ม

สภาทนายความ (ประเทศไทย)
แหล่งข้อมูลอื่น

เว็บไซต์ เนติบัณฑิตยสภา ในพระบรมราชูปถัมภ์ และ สำนักอบรมศึกษากฎหมายแห่งเนติบัณฑิตยสภา
เว็บไซต์ เนติบัณฑิตยสภาสากล   เก็บถาวร 2010-09-21 ที่ เวย์แบ็กแมชชีน